b'\n_START_ARTICLE_\nIrja Niemel\xc3\xa4\n_START_PARAGRAPH_\nIrja Niemel\xc3\xa4 (o.s. Pet\xc3\xa4j\xc3\xa4, 27. kes\xc3\xa4kuuta 1927 Tampere \xe2\x80\x93 12. joulukuuta 2017 Espoo) oli suomalaisen naissuunnistuksen pioneereja. H\xc3\xa4n oli itse huippusuunnistaja ja suunnistuskouluttaja. H\xc3\xa4n oli 1950-luvun menestynein naissuunnistaja Suomessa ja h\xc3\xa4n voitti seitsem\xc3\xa4n Suomen mestaruutta yleisess\xc3\xa4 sarjassa. Lis\xc3\xa4ksi h\xc3\xa4n voitti Venlojen viestin edelt\xc3\xa4j\xc3\xa4 Venlojen juoksun nelj\xc3\xa4sti vuosina 1951, 1952, 1955 ja 1965. H\xc3\xa4nen kasvattajaseuransa oli tamperelainen Epil\xc3\xa4n Esa._NEWLINE_H\xc3\xa4n opetti suunnistamista opinahjossaan Helsingin yliopiston voimistelulaitoksella, partiolaisille, voimistelunopettajien kes\xc3\xa4p\xc3\xa4ivill\xc3\xa4 ja suunnistusliiton leireill\xc3\xa4 ja kursseilla. H\xc3\xa4n oli my\xc3\xb6s perustamassa suunnistusliiton naisvaliokuntaa vuonna 1949 toimien sen puheenjohtajana ja toimi naisten suunnistusvalmentajana. Siviiliammatiltaan h\xc3\xa4n oli voimistelunopettaja.'